Rozhodnutie Komisie
z 18. júla 2000,
ktorým sa mení a dopĺňa rozhodnutie 97/467/ES o vypracovaní dočasných zoznamov zariadení v tretích krajinách, z ktorých členské štáty povoľujú dovoz mäsa z králika a mäsa z chovanej zveri
(oznámené pod číslom dokumentu C(2000) 1997)
(Text s významom pre EHP)
(2000/496/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach na vypracovanie dočasných zoznamov zariadení v tretích krajinách, z ktorých je členským štátom povolené dovážať určité produkty živočíšneho pôvodu, produkty rybolovu alebo živé dvojchlopňové mäkkýše [1], naposledy zmenené a doplnené rozhodnutím Rady 98/603/ES [2] a najmä na jeho článok 2 ods. 1,
keďže:
(1) Dočasné zoznamy zariadení produkujúcich mäso z králika a mäso z chovanej zveri boli vypracované rozhodnutím Komisie 97/467/ES [3], naposledy zmeneným a doplneným rozhodnutím 2000/329/ES [4].
(2) Slovinsko zaslalo zoznam zariadení produkujúcich mäso z králika a mäso z chovanej zveri, a za ktoré zodpovedné úrady potvrdzujú, že príslušné zariadenie je v súlade s pravidlami spoločenstva.
(3) Preto sa pre Slovinsko môže vypracovať dočasný zoznam zariadení produkujúcich mäso z králika a mäso z chovanej zveri.
(4) Rozhodnutie 97/467/ES by sa malo príslušne zmeniť a doplniť.
(5) Opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Text prílohy k tomuto rozhodnutiu je pridaný k prílohe rozhodnutia 97/467/ES.
Článok 2
Toto rozhodnutie je adresované členským štátom.
V Bruseli 18. júla 2000